སྟོད། །ཤ་ལ་སྲེད་པར་མངའ་གསོལ་ལོ། །དགྲ་བོའི་ཤ་ལ་ཧབས་སེ་ཧབ། །ཁྲག་ལ་
86

ཐུག་ཆོག་དབང་དྲག་རོལ་པའི་དགའ་སྟོན། ༼༢༥༽
གསོལ་ལོ།
རྔམ་པར་མངའ་གསོལ་ལོ། །དགྲ་བོའི་ཁྲག་ལ་ཧུབས་སེ་ཧུབ། །སྲོག་ལ་དབང་བར་
མངའ་གསོལ་ལོ། །དགྲ་སྲོག་ད་ལྟ་ཆོད་ལས་ཤོག །དམག་དཔོན་ཆེན་པོར་མངའ་
གསོལ་ལོ། །སྡེ་བརྒྱད་དམག་དཔུང་དགྲ་ལ་དྲངས། །བསྟན་སྲུང་ཆེན་པོར་མངའ་
།བསྟན་ལ་གནོད་བྱེད་རྡུལ་དུ་རློག །ཆོས་སྐྱོང་ཆེན་པོར་མངའ་གསོལ་
ལོ། །ཆོས་འཁོར་དར་ཞིང་རྒྱས་པར་མཛོད། །རིག་འཛིན་སྲུང་མར་མངའ་གསོལ་
ལོ། །གསང་སྔགས་མཐུ་དང་ནུས་པ་བསྐྱེད། །རྣལ་འབྱོར་དགྲ་ལྷར་མངའ་གསོལ་
ལོ། །བཅོལ་བའི་ལས་རྣམས་མྱུར་བར་སྒྲུབས། །ཞི་བའི་ལས་ལ་མངའ་གསོལ་
ལོ། །ནད་གདོན་བར་ཆད་ཞི་བར་མཛོད། །རྒྱས་པའི་ལས་ལ་མངའ་གསོལ་ལོ། །ཚེ་
དང་བསོད་ནམས་རྒྱས་པར་མཛོད། །དབང་གི་ལས་ལ་མངའ་གསོལ་ལོ། །ཁམས་
གསུམ་ཐམས་ཅད་དབང་དུ་སྡུས། །དྲག་པོའི་ལས་ལ་མངའ་གསོལ་ལོ། །བསྟན་ལ་
གནོད་ཅིང་སྡང་བ་དང་། །བླ་མར་བརྙས་ཤིང་སེམས་ཅན་འཚེ། །བསྒྲལ་བའི་ཞིང་
བཅུར་གྱུར་པ་ཡི། །དགྲ་བོ་དམ་ཉམས་ལས་ངན་འདི། །ད་ལྟ་བསྒྲལ་བའི་དུས་ལ་
བབ། །དྲག་པོའི་མཚོན་ཆ་ཆར་ལྟར་ཕོབ། །འཇིགས་པའི་ང་རོ་འབྲུག་ལྟར་
སྒྲོགས། །ཤ་ཁྲག་རུས་ལ་ཚོགས་སུ་རོལ། །དོན་སྙིང་རྣམ་ལྔ་ཞལ་དུ་གསོལ། །(༨བ)
ཡན་ལག་མགོ་ཆོད་རྒྱན་དུ་གྱིས། །སྐྱོབ་པའི་ལྷ་དང་མྱུར་དུ་ཕྱེ། །སྔོན་ཚེ་རྒྱལ་བའི་
བཀའ་མ་བཅག །བླ་མ་བརྒྱུད་པའི་དམ་མ་གཡེལ། །རྣལ་འབྱོར་བདག་གི་ངག་མ་
བཅག །དུས་ལ་བབ་བོ་སྲུང་མའི་ཚོགས། །ཁམས་གསུམ་དགྲ་བོའི་སྲོག་དབུགས་
ལ། །དབང་ཞིང་རྔམ་པར་མངའ་གསོལ་ལོ། །ཞེས་བརྗོད། དེ་ནས་གཟུངས་ཐག་
རྣམས་བཀྲོལ། །ཁྲག་ཆང་འཐོར་བ་ལ་བརྩོན་པས། མདུན་གྱི་སྲུང་མ་རྣམས་ལས་
ཕོ་ཉ་ལས་མཁན་སྟོང་གསུམ་ཁྱབ་པར་འཕྲོས། ཞི་རྒྱས་དབང་དྲག་གི་ལས་ཐམས་
ཅད་ཐོགས་མེད་བསྒྲུབ་ཅིང་། ཁྱད་པར་དགྲ་བགེགས་ལོག་འདྲེན་ཐམས་ཅད་ཚར་
བཅད། ཤ་ཁྲག་རུས་པ་རྗེས་མེད་དུ་བཞེས། རྣམ་ཤེས་ཆོས་ཀྱི་དབྱིངས་སུ་དྲངས་
པར་བསམས་ལ། ཧཱུཾ། དམ་ཅན་རྒྱ་མཚོ་མཐུ་མ་ཆུང༌། །མ་མོ་མཁའ་འགྲོ་རྩལ་མ་
87

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
ཞན། །ཕོ་ཉ་ལས་མཁན་བང་མ་བུལ། །མགོན་པོ་རྒྱབ་དཔུང་མ་ཞན་ཞིག །ལྷ་མོ་
རྫུ་འཕྲུལ་མ་ཆུང་ཞིག །གནོད་སྦྱིན་ལས་ལ་མ་གཡེལ་ཞིག །པུ་ཏྲ་དགྲ་བོ་མ་བརྗེད་
ཅིག །རུ་འདྲེན་རྔམ་པ་མ་ཆུང་ཞིག །ཕོ་ཉས་ཕྱི་བཤོལ་མ་བྱེད་ཅིག །སྡེ་བརྒྱད་རྣོ་
ངར་མ་ཞན་ཞིག །མྱུར་བར་དམག་ལ་ཆས་པའི་ཚེ། །ལྷ་སྲིན་དམག་གིས་བར་སྣང་
ཁེངས། །དྲེགས་པ་ཕོ་ཡིས་དམག་ཚོགས་དེ། །གཡས་དང་འགྱིང་ཞིང་མཚོན་ཆ་
འཕེན། །དྲེགས་པ་མོ་ཡིས་དམག་ཚོགས་དེ། །གཡོན་ནས་འདབ་ཅིང་ཁྲག་ཟོར་
འཕེན། །སྡེ་བརྒྱད་དྲེགས་པའི་དམག་ཚོགས་དེ། །ཕྱོགས་ནས་བསྐོར་ནས་དགྲ་ཡུལ་
འཇོམས། །བུད་མེད་ནག་མོ་གྲི་ཐོགས་བརྒྱ། །མདུན་ནས་རྒྱུག་ཅིང་དགྲ་སྙིང་
འབྱིན། །སྐྱེས་པ་སྟག་ཆས་བརྒྱན་པ་བརྒྱ། །གཡས་(༩ན)ནས་བརྔམ་ཞིང་དགྲ་ཤ་
ཟ། །ཉན་ཐོས་དགྲ་བཅོམ་ཆེན་པོ་བརྒྱ། །གཡོན་ནས་འདུར་ཞིང་དགྲ་ཁྲག་
འཐུང༌། །སྔགས་པ་ནག་པོ་ཁྲོས་པ་བརྒྱ། །ཀླད་ནས་འབྲང་ཞིང་དགྲ་བོ་གསོད། །མོན་
པ་གར་བྱེད་ཁྱུགས་སེ་ཁྱུག །མི་ནག་བཤུག་གླུ་ཀྱུར་རུ་རུ། །ལས་མཁན་འུར་སྒྲ་
ཆེམས་སེ་ཆེམ། །ཕོ་ཉ་འདུར་རྒྱུགས་ཤར་ར་ར། །བྱ་ནག་ལྡིང་འཁོར་ལིངས་སེ་
ལིང་། །ཁྱི་ནག་འཁང་ཟུག་ཆེམས་སེ་ཆེམ། །ལྕགས་སྤྱང་འདུར་སྒྲ་འུར་རུ་རུ། །ཁྱུང་
ཆེན་འབྲུག་སྒྲ་ལྡིར་རི་རི། །དགྲ་ལ་རྦད་དོ་མཐུ་མ་ཆུང༌། །བགེགས་ལ་རྦད་དོ་རྩལ་
མ་ཞན། །བདག་གི་འཁོར་དང་ལོངས་སྤྱོད་དང་། །དབང་ཕྱུག་ཡེ་ཤེས་རྒྱས་པར་
མཛོད། །ཧཱུཾ། ཕས་ཀྱི་རྦོད་གཏོང་བཟློག་པ་དང༌། །ནད་ཁ་རིམས་ཁ་དགྲ་ལ་
བསྒྱུར། །ཕུར་ཁ་ཟོར་ཁ་དགྲ་ལ་སྒྱུར། །བར་ཆད་ཐམས་ཅད་ཞི་བར་མཛོད། །བདག་
ཅག་འཁོར་དང་བཅས་པ་རྣམས། །རི་རབ་རྩེ་ལྟར་མཐོ་བར་མཛོད། །རྒྱ་མཚོའི་
མཐའ་ལྟར་རྒྱས་པར་མཛོད། །ཉི་ཟླའི་འོད་ལྟར་གསལ་བར་མཛོད། །ཆུ་བོའི་རྒྱུན་
ལྟར་རིང་བར་མཛོད། །འཇིག་རྟེན་བདེ་ཞིང་ལོ་ལེགས་དང༌། །སྐྱེ་འགྲོ་དར་ཞིང་
བསྟན་པ་རྒྱས། །ཡམས་ནད་མུ་གེ་མི་འབྱུང་ཞིང༌། །བཀྲ་ཤིས་ཕུན་སུམ་ཚོགས་པར་
མཛོད། །བྲན་བདུད་བྱེ་བྲག་ཏུ་བསྐུལ་བ་ནི། ཧཱུཾ། རི་རབ་རི་ཡི་རྩ་བ་ནས། །ལས་
88

ཐུག་ཆོག་དབང་དྲག་རོལ་པའི་དགའ་སྟོན། ༼༢༥༽
མགོན་ཆེན་པོ་སྐུ་སྐྱོད་ཅིག །ནམ་གྱི་གུང་དང་ཉིན་གུང་ལ། །དམ་ཉམས་དགྲ་བོ་
གསོད་ཅིང་སྤྱོན། །འཁོར་ནི་བདུད་མགོན་བདུན་བརྒྱ་དང་། །གཟའ་བདུད་བདུན་
བརྒྱ་ཕོ་ཉར་བཅས། །དམ་ལས་འདས་པའི་དགྲ་བོ་རྣམས། །མཆོད་པར་འབུལ་ལོ་
བཞེས་སུ་(༩བ)གསོལ། །མཐུན་པའི་ཡོ་བྱད་ཇི་སྙེད་རྣམས། །ཚོགས་བཅས་འབུལ་
ལོ་བསྟན་པའི་ལས། །བདག་ཅག་བསྲུང་ཕྱིར་འདིར་བསྟན་ནོ། །ནག་པོའི་བྲན་ཕྱིར་
འདིར་བསྟན་ནོ། །བཀའ་ལས་མ་འདའ་འདིར་བཞུགས་ཤིག །དགོས་འདོད་སྒྲུབ་
ཕྱིར་འདིར་བཞུགས་ཤིག །ཇི་སྲིད་མ་གཤེགས་བར་དག་ཏུ། །གནས་འདིར་བརྟན་
པར་བཞུགས་ནས་ཀྱང༌། །གང་བཅོལ་ལས་རྣམས་སྒྲུབ་ཏུ་གསོལ། །ཞེས་ལྷ་མོ་
དམག་ཟོར་མ་དུང་སྐྱོང་ལྷ་མོ་བསྟན་མ་བཅུ་གཉིས་ནག་པོ་ཆེན་པོ་འཆི་བདག་
གཤིན་རྗེ་བསྟན་སྲུང་དམ་ཅན་རྒྱ་མཚོ། བརྗོད། དེ་ནས། མགོན་པོ་འཁོར་བཅས་
འོད་དུ་ཞུ་བ་ལས་བྱུང་བའི་རུ་མཚོན་གཟི་བརྗིད་ནུས་པ་ཕུན་སུམ་ཚོགས་པ་དང་
ལྡན་པ། ཕྱར་བ་དང་། ཕྱོགས་སུ་གདེངས་པ་ཙམ་གྱིས་དགྲ་བགེགས་ལོག་འདྲེན་
ཐམས་ཅད་ཚར་གཅོད་པའི་ནུས་ལྡན་དུ་གྱུར། ཅེས་བརྗོད། དེ་ལྟ་བུའི་རུ་མཚོན་
དེ་ཉིད་མདུན་གྱི་མགོན་པོ་འཁོར་བཅས་སོགས་ལ་རྟེན་དུ་འབུལ་བའི་ཚིག་འདི་
སྐད་དོ། །ཧཱུཾ། དཔལ་ལྡན་རྩ་བརྒྱུད་བླ་མ་དང་། །ཡི་དམ་རྒྱུད་སྡེ་བཞི་ཡི་ལྷ། །དམ་
ཅན་ཆོས་སྐྱོང་སྲུང་མའི་ཚོགས། །ལྷ་སྲིན་དྲེགས་པ་འཁོར་བཅས་དགོངས། །དཔལ་
ལྡན་གུར་གྱི་མགོན་པོ་ཆེ། །ཨེ་ཀ་ཛཱ་ཊཱི་འདོད་ཁམས་མ། །ཕྱི་ནང་ལས་མགོན་ཟངས་
གྲི་ཅན། །གནོད་སྦྱིན་ནག་པོ་ཡབ་ཡུམ་དང་། །དམ་ཅན་པུ་ཏྲ་མིང་སྲིང་གསུམ། །ཕོ་
ཉ་རུ་འདྲེན་གཎྜིའི་དམག །བྲན་བདུད་ནག་པོ་ལྕམ་དྲལ་དང༌། །དྲེགས་པ་ཕོ་རྒྱུད་
མོ་རྒྱུད་བཅས། །ཞིང་སྐྱོང་དྲག་པོ་གདོང་བཞི་པ། །ལས་མཛད་ཡུམ་ཆེན་སྲིང་མོ་
བཞི། །སྡེ་བརྒྱད་བཤན་པར་བཅས་པ་ཀུན། །དཔལ་ལྡན་དམག་ཟོར་རེ་མ་ཏཱི། །མ་
གཅིག་དཔལ་གྱི་ལྷ་མོ་(༡༠ན)དང༌། །བོད་སྐྱོང་བསྟན་མ་བཅུ་གཉིས་དང་། །མགོན་
པོ་མཧཱ་ཀཱ་ལ་དང་། །འཆི་བདག་ལས་ཀྱི་གཤིན་རྗེ་རྣམས། །ཟབ་མོ་གཏེར་གྱི་སྲུང་
89

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
མ་སོགས། །བསྟན་སྲུང་དམ་ཅན་རྒྱ་མཚོའི་ཚོགས། །བདག་ལ་བརྩེར་དགོངས་རྟེན་
ལ་བཞུགས། །དུར་ཁྲོད་འབར་བའི་རོ་ཐང་འདིར། །ཁྲག་མཚོ་འཁྱིལ་བའི་རྦ་ཀློང་
ལྗོངས། །དམ་ཉམས་བམ་ཆེན་བསྒྱེལ་བའི་ཁྲིར། །བརྟན་པར་བཙུགས་པའི་རུ་
མཚོན་མདུང༌། །དཔག་བསམ་ལྗོན་པའི་སྲོག་ཤིང་རྩེར། །རྣོ་དཔལ་གྲི་ལྕགས་མདུང་
སོ་ལ། །དུག་ཁྲག་སྔགས་རྒོད་ངར་དང་ལྡན། །ལྷབ་ལྷུབ་འབར་བའི་མེ་འོད་
འཕྲོ། །གཡག་རྒོད་རོག་པོའི་རྔ་ཡབ་ཀྱི། །ཞོལ་ཆེན་སྤྲིན་ནག་ལྟ་བུར་གཏིབས། །དར་
ནག་བ་དན་ཕན་རྩེ་གསུམ། །རླུང་གིས་བསྐྱོད་པའི་འཕུར་ལྡིང་གཡོ། །སྐུ་རྟེན་རོ་
རས་ཙ་ཀ་ལི། །གསུང་རྟེན་སྲོག་འཁོར་གསང་བའི་སྔགས། །ཐུགས་རྟེན་གསལ་བའི་
མེ་ལོང་དང་། །ཡོན་ཏན་རྟེན་དུ་ཉེར་ལྔའི་རྫས། །འཕྲིན་ལས་རྟེན་དུ་དར་རས་
འཕན། །བསེ་ལྕགས་ཤིང་བྱང་དམ་ཉམས་ཀྱི། །མགོ་ལག་མགྲོན་བུའི་ལན་ཚར་
ཅན། །དྲིལ་བུ་གཡེར་ཀ་སིལ་སིལ་འཁྲོལ། །ཕུན་ཚོགས་རྒྱུ་ལས་ལེགས་གྲུབ་
ཅིང༌། །ཏིང་འཛིན་སྔགས་རྒྱས་བྱིན་བརླབས་པའི། །ཐུག་ཆེན་འབར་བ་དྲག་པོའི་
རྟེན། །རྟེན་མཆོག་རུ་མཚོན་རྒྱལ་མཚན་འདི། །བླ་མ་ཡི་དམ་དཀྱིལ་འཁོར་
ལྷ། །བཞུགས་པའི་ཕོ་བྲང་ཆེན་པོར་འཛུགས། །བྱིན་རླབས་ཐུགས་རྗེའི་སྤྲིན་སྔོན་
ལས། །དངོས་གྲུབ་ཆར་རྒྱུན་དུས་འདིར་ཕོབ། །དམ་ཅན་སྲུང་མ་རྒྱ་ ་མཚོའི་
ཚོགས། །འདུ་བའི་གནས་དང་རྟེན་དུ་འཛུགས། །པདྨའི་མཚོ་ལ་ངང་པ་
ལྟར། །འབྲེལ་མེད་(༡༠བ)འདུས་ནས་ལས་ཀུན་སྒྲུབས། །དྲེགས་བྱེད་དམག་དཔུང་
རུ་མཚོན་མཆོག །གཡུལ་ལས་རྒྱལ་བའི་རྟེན་དུ་འཛུགས། །བསྟན་དང་རྣལ་འབྱོར་
བདག་ཅག་ལ། །སྡང་བྱེད་དགྲ་བགེགས་རྡུལ་དུ་རློག །རྣལ་འབྱོར་བདག་ཅག་ཡོན་
མཆོད་ཀྱི། །སྲོག་ཤིང་ཚེ་ཡི་རྟེན་དུ་འཛུགས། །མི་ནོར་ཆོས་དང་ལེགས་ཚོགས་
ཀུན། །རབ་ཏུ་རྒྱས་ཤིང་བརྟན་པར་མཛོད། །དེ་ལྟར་རུ་མཚོན་རྒྱལ་མཚན་
འདི། །སྔར་བཅོལ་ལེགས་པའི་རྟེན་དུ་འཛུགས། །ད་བཅོལ་ཞུ་བའི་རྟེན་དུ་
འཛུགས། །བསམ་དོན་འགྲུབ་པའི་རྟེན་དུ་འཛུགས། །བླ་མ་དཀོན་མཆོག་ཡི་དམ་
90

ཐུག་ཆོག་དབང་དྲག་རོལ་པའི་དགའ་སྟོན། ༼༢༥༽
ལྷ། །དམ་ཅན་ཆོས་སྐྱོང་སྲུང་མའི་ཚོགས། །སྣང་སྲིད་དྲེགས་བྱེད་གཞི་བདག་
རྣམས། །རུ་མཚོན་འདི་ལ་བརྟན་བཞུགས་ནས། །དཔལ་ལྡན་བླ་མའི་བསྟན་པ་
དང་། །བདག་ཅག་དཔོན་སློབ་ཡོན་མཆོད་ཀྱི། །ཉིན་མཚན་བྱ་ར་མེལ་ཚེ་
དང༌། །བྱང་ཆུབ་བར་གྱི་སྟོང་གྲོགས་མཛོད། །ཅེས་བརྗོད་པས། མདུན་གྱི་བླ་མ་
ཡི་དམ་སྲུང་མ་རྣམས་དང་། སྣང་སྲིད་ཀྱི་དྲེགས་པ་ཕོ་རྒྱུད་མོ་རྒྱུད་ཐམས་ཅད་
མཚོ་ལ་ཆར་བབས་པ་བཞིན་དུ་རུ་མཚོན་གྱི་རྒྱལ་མཚན་དེ་ཉིད་ལ་ཐིམ་པར་བསམ་
ཞིང་། མཐུ་སྟོབས་ཀྱི་དབང་ཕྱུག་ཁྱེད་རྣམས་རུ་མཚོན་གྱི་རྒྱལ་མཚན་འདི་ལ་བརྟན་
པར་བཞུགས་ནས། སངས་རྒྱས་ཀྱི་བསྟན་པ་སྲུངས། དཀོན་མཆོག་གི་དབུ་འཕང་
སྟོད། དགེ་འདུན་གྱི་སྡེ་སྐྱོངས། མི་ནོར་དགོན་གནས་ལོངས་སྤྱོད་དང་བཅས་པའི་
གཉེར་མཛོད། བསྟན་པ་དང་རྣལ་འབྱོར་ལ་སྡང་བའི་དགྲ་བགེགས་གདུག་པ་ཅན་
ཐམས་ཅད་སྐད་ཅིག་ཉིད་ལ་ཚར་ཆོད། ཁམས་གསུམ་གྱི་སེམས་ཅན་ཐམས་ཅད་
ཀྱི་སྲོག་ལ་དབང་མཛོད་ཅིག །ཅེས་ལན་གསུམ་བརྗོད་ཅིང་། མེ་ཏོག་གཏོར། ཤིས་
བརྗོད་ཀྱི་(༡༡ན)ཚིག་སྐབས་སུ་གང་བབ་བརྗོད། འབྲས་སྤུངས་གསང་སྔགས་ཕོ་བྲང་
གི་རྟེན་ཐུག་བཙུགས་སྐབས་ཟིན་བྲིས་སུ་ཟ་ཧོར་གྱི་བནྡེས་བཀོད་པ་ཛ་ཡནྟུ།། །།
༈ དཔག་དཀའ་མ་ཡན་དཀྱུས་བཞིན་བཟླས་པ་ཞི་བ་ཞི་དྲག་ཕྱེད་མ་དྲག་ཁྲོ་གསུམ་གྱི་སྦྱང་བ། མཆོད་
གཏོར་བྱིན་རླབས་སླར་ཡང་བསྐྱེད་ཆོག་ནས་བཟུང་གཏོར་འབུལ་གོང་ལྟར་གཟུངས་ཐག་བཅས་པ་བཟླ། ཤ་
ཆེན་མ་དང་། དེའི་མཇུག་ཏུ་རྡོ་རྗེ་འཛིན་པའི་བཀའ་དང་སོགས་ཀྱི་གསོལ་ཁ་མངའ་གསོལ་གཟུངས་ཐག་
བཀྲོལ་རྗེས་བསྐུལ། དེ་མན་གུར་ཇི་ལྟ་བ། ཆོས་སྐྱོང་གཞན་རྣམས་ལ་མཆོད་གཏོར་རྣམས་བྱིན་རླབས་དཀྱུས་
ལྟར་བྱ། ཐུག་རྣམས་ཨ་མྲྀ་ཏས་བསངས། སྭ་བྷཱ་ཝས་སྦྱངས། ཐུག་གི་ལྷ་སོ་སོ་མངོན་རྟོགས་དང་གསོལ་ཁ་གང་
རིགས་ཀྱི་སྒོ་ནས་བསྐྱེད་ཅིང་སྤྱན་དྲངས། བཞུགས་གསོལ། མཆོད་པ་གཏོར་འབུལ་གྱི་བར་བྱ། རང་གི་ཐུགས་
ཀའི་ཧཱུཾ་ལས་འོད་ཟེར་འཕྲོས། དམ་ཅན་མཁའ་འགྲོ་ཆོས་སྐྱོང་སྲུང་མའི་ཚོགས་དང་བཅས་པ་མདུན་གྱི་ནམ་
མཁར་བཛྲ་ས་མཱ་ཛཿས་སྤྱན་དྲངས། གདན་འབུལ། ཨོཾ་སརྦ་དྷརྨ་པཱ་ལ་ས་པ་རི་ཝཱ་ར་ཨཉྙཾ་ནས་ཤཔྟའི་བར་གྱིས་
མཆོད། ནང་མཆོད་འབུལ། གཟུངས་ཐག་དང་བཅས་ཆོས་སྐྱོང་སོ་སོའི་སྔགས་རྣམས་དམིགས་པ་དང་བཅས་
91

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
བཟླ། ཧཱུཾ། ལེགས་ལྡན་མགོན་པོ་ནག་པོ་ཁྱོད། །ཅེས་པ་ནས་དབང་ཞིང་རྔམ་པར་མངའ་གསོལ་ལོ། །ཞེས་པའི་
བར་བརྗོད་ནས་མངའ་གསོལ། གཟུངས་ཐག་འགྲོལ། ལྷ་མོ་དམག་ཟོར་མ